《泊杨港》
宋代·董嗣杲

蒲帆发处渺回程，杨港渔家晚饭晴。
日转江空风势紧，水浮树秃雪枝明。
饥肠恋酒垂涎觅，愁眼供诗就口成。
天念奚囊向艰涩，故令岁晚迓春行。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。